**Triple Invest OÜ isikuandmete töötlemise põhimõtted**

Triple Invest OÜ töötleb klientide isikuandmeid parkimislepingu sõlmimiseks ja täitmiseks, eelkõige pargitava sõiduki tuvastamiseks ja kliendile parklale juurdepääsu tagamiseks. Samuti töötleb Triple Invest OÜ isikuandmeid seadusandlusest, eelkõige raamatupidamisalastest õigusaktidest tulenevate kohustuste täitmiseks ja võlgnevuste sissenõudmiseks.

Triple Invest OÜ töötleb järgmiseid klientide isikuandmeid: pargitava auto number, püsiklientide puhul ka kliendi esindaja telefoninumber ja e-posti aadress, auto kasutaja nimi, isikukood ja parkimisest tekkiv isikukoodiga isikustatav logi parkimissüsteemis, samuti parkimismaja videovalve salvestistelt nähtuvad andmed. Parkimismaja videosalvestisi jälgivad reaalajas parkimismaja valvet ja turvalisuse tagamist korraldava turvaettevõtja töötaja(d).

Triple Invest OÜ ei väljasta isikuandmeid teistele isikutele, välja arvatud juhul kui andmete väljastamise kohustus tuleneb seadusest või kui andmete väljastamiseks on andnud loa isik, kelle andmed need on.

Isikuandmeid töödeldakse ja säilitatakse parkimislepingu kehtivusajal ning täiendavalt seadusandlusest tulenevate nõuete täitmiseks ja õiguste teostamiseks vajaliku tähtaja jooksul. Pärast nimetatud tähtaega isikuandmed kustutatakse. Parkimismaja videovalve salvestisi säilitatakse 30 päeva.

Triple Invest OÜ säilitab isikuandmeid oma Eesti Vabariigis asuvas serveris ja andmebaasides.

Andmesubjektil on õigus Isikuandmete kaitse üldmääruse[[1]](#footnote-1) artiklites 15-21 sätestatud juhtudel ja tingimustel tutvuda oma töödeldavate isikuandmetega, nõuda ebaõigete isikuandmete parandamist ning teatud erandjuhtudel ka nende kustutamist või töötlemise piiramist, esitada vastuväiteid isikuandmete töötlemisele, samuti nõuda tema poolt Triple Investile edastatud isikuandmete talle ülekandmist elektroonilisel kujul.

Andmesubjektil on õigus esitada isikuandmete töötlemisega seotud rikkumise osas kaebus Andmekaitseinspektsioonile (täpsem informatsioon selle kohta on kättesaadav veebilehel [www.aki.ee](http://www.aki.ee)).

Triple Invest OÜ esindaja isikuandmete töötlemisega seotud küsimustes on Elen Viljak, kliendisuhete koordinaator (elen@portartur.ee, tel 4478881).

1. Selle õigusakti tekst on avaldatud Euroopa Liidu Teatajas 4.5.2016, L 199/1, kättesaadav veebilehel <http://eur-lex.europa.eu/legal-content/ET/TXT/HTML/?uri=CELEX:32016R0679&from=EN> [↑](#footnote-ref-1)